Nafarroako Parlamentuko Eledunen Batzarrak, 2017ko azaroaren 13an egindako bilkuran, ondoko adierazpena onetsi zuen:

“1.- Nafarroako Parlamentuak bat egiten du *Nik doan lan egiten dut* kanpainarekin.

2.- Nafarroako Parlamentuak adierazten du beharrezkoa dela Espainiako Gobernuak emakumeen eta gizonen arteko soldata-berdintasunerako lege bat lehenbailehen gara dezan, ordainsari-desberdintasuna desagerraraziko duena eta etxeko nahiz zaintzako lanetan emakumezkoek jasaten duten gainkargari amaiera emanen diona, Kongresuak aurtengo otsailean premiatu zuen moduan.

3.- Nafarroako Parlamentuak adierazten du beharrezkoa dela Espainiako Gobernuak bete ditzan Europako Batzordeak soldata-berdintasunaren alorrean emandako gomendioak eta, zehazki, gure legedian jasotzea *balio bereko lana* kontzeptuaren definizioa.

4.- Nafarroako Parlamentuak adierazten du beharrezkoa dela Nafarroako Gobernuak baliabide gehiago jartzea soldata-arraila murrizteko, justiziari eta ekitateari dagokien arazo bat baita”.

Iruñean, 2017ko azaroaren 13an

Lehendakaria: Ainhoa Aznárez Igarza